مراد اول

مراد اول (عرفیت: خداوندگار) () 1359ء سے 1389ء تک سلطنت عثمانیہ کے حکمران رہے۔ وہ اورخان اول کے صاحبزادے تھے جو بازنطینی شہزادی ہیلن (نیلوفر) کے بطن سے پیدا ہوئے اور 1359ء میں اپنے والد کے وفات کے بعد تخت نشین ہوئے۔

انھوں نے نو مفتوحہ شہر ادرنہ (ایڈریانوپل) کو دار الحکومت قرار دے کر یورپ میں عثمانی پیش قدمی کو مضبوط کیا اور بلقان کا بیشتر علاقہ عثمانی قلمرو میں شامل کیا اور بازنطینی حکمران کو خراج دینے پر مجبور کیا۔ مراد اول پہلے حکمران تھے جنھوں نے آل عثمانی کو پہلی بار سلطنت عثمانیہ میں تبدیل کیا۔ انھوں نے 1383ء میں سلطان کا لقب حاصل کیا اور ینی چری اور دیوشرمہ کا نظام اور دیوان تشکیل دیا۔ انھوں نے سلطنت کو دو صوبوں انادولو (اناطولیہ) اور رومیلی (یورپ) میں تقسیم کیا۔

ان کے دور حکومت میں موجودہ بلغاریہ کا دار الحکومت صوفیہ سلطنت عثمانیہ میں شامل ہوا۔ انھوں نے پہلی جنگ کوسوو میں بلقان کی مسیحی افواج کو شکست دی۔ وہ جنگ کے خاتمے کے بعد ایک زخمی سرب فوجی کے حملے میں شہید ہوئے۔

 حوالہ جات 

 ملاحظات 

 تصاویر 

زمرہ:1326ء کی پیدائشیں
زمرہ:1389ء کی وفیات
زمرہ:ترک حکمران
زمرہ:سلاطین عثمانیہ
زمرہ:سلطنت عثمانیہ
زمرہ:عثمانی سیاسی مقتولین
زمرہ:عثمانیہ خاندان
زمرہ:مسلم تاریخی شخصیات
زمرہ:مسلم سیاسی شخصیات
زمرہ:معرکوں میں قتل ہونے والے فرماں روا
زمرہ:مقتول فرماں روا
زمرہ:چودہویں صدی کے عثمانی سلطان
زمرہ:کامنز زمرہ جس کا ربط ویکی ڈیٹا پر ہے
زمرہ:چودہویں صدی کے مقتول حکمران
زمرہ:اولاد کشی